ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
13 ต.ค. 2558

สรุปภาวะตลาดภาคเช้า : SET เริ่มอ่อนตัว – SET เริ่มแสดงอาการอ่อนตัวให้เห็น ด้วยแรงขายในกลุ่มพลังงานที่โดนปัจจัยกดดันตามการปรับตัวลงกว่า 4-5% ของราคาน้ำมันดิบเมื่อคืน รวมถึงตัวเลขเศรษฐกิจจีนที่ยังสร้างความกังวลต่อการเติบโตของเศรษฐกิจ โดยแม้ยอดส่งออกจะหดตัวน้อยกว่าคาด อย่างไรก็ตามยอดนำเข้ากลับหดตัวกว่า 20% สร้าง Sentiment ลบต่อตลาด กดดัน SET ปิดตลาดภาคเช้าที่ระดับ 1404.33 จุด, -8.16 จุด ด้วยมูลค่าซื้อขายที่ระดับ 2.3 หมื่นลบ. กลุ่มหลักพลังงานกดดันตลาด ปิดลบ -1.3% ส่วนแบงก์ และ ICT ปิดลบกลุ่มละ -0.4% ด้านตลาดภูมิภาคอยู่ในแดนลบ
กลยุทธ์ที่แนะนำ :ช่วงบ่าย: คาดลงไปหา 1400 จุด ซึ่งหากต่ำกว่าจะเป็นสัญญาณลบมากขึ้น โดยมีแนวรับถัดไปที่ 1390 และ 1380 จุด ตามลำดับ โดยช่วงบ่ายให้ระวังแรงขายเข้ามามากขึ้น ด้วย Sentiment ลบ จากตลาดเพื่อนบ้านอย่างอินโดฯและฟิลิปปินส์ ลบไปแล้ว 2-3% ตามค่าเงินในภูมิภาคที่กลับมาอ่อนค่าอีกครั้ง ซึ่งเรามองเงินบาทจะเป็นในทิศทางเดียวกัน เป็นปัจจัยกดดัน SET กลยุทธ์ ขายทำกำไรบางส่วน โดยเฉพาะหาก SET ต่ำกว่า 1400 จุด ส่วนการซื้อเก็งกำไรระยะสั้น แนะนำหุ้นสัญญาณที่ดีทางเทคนิค ได้แก่ FORTH (รับ 8.90 ต้าน 9.90 Cut 8.60)
 